**Bv. szerv területére történő be- és kilépés általános szabályai**

Ön büntetés-végrehajtási szerv területére kíván belépni. A be- és kiléptetésre, továbbá a bv. szerv területén tartózkodásra a büntetés-végrehajtási szervezetről szóló 1995. évi CVII. Tv. 14. §-ban, illetve a büntetés-végrehajtási szervek területére történő be- és kilépés, valamint büntetés-végrehajtási szervek területén tartózkodás részletes szabályairól szóló 44/2007. (IX.19.) IRM rendeletben meghatározott szigorú szabályok vonatkoznak.

A belépni szándékozó személy személyazonosságának és a belépés indokának megállapítása céljából köteles magát az alábbi érvényes okmányok valamelyikével igazolni:

„Személyazonosító igazolvány”,

„Vezetői engedély”,

„Útlevél”.

Látogatási célból érkezők a fenti okmányok mellett a látogatási engedélyt is kötelesek bemutatni.

A bv. szerv területére belépő személy ruházata, csomagja szemrevételezéssel és technikai eszközzel, vagy akár szolgálati kutya igénybe vételével is átvizsgálható. Indokolt esetben a személy kizárólag motozó helyiségben – a bv. szerv állományába tartozó azonos nemű személy által – ruházatának tüzetes átvizsgálásával ellenőrizhető.

A bv. szerv területére TILOS bevinni az alábbi tárgyakat, eszközöket:

* Lőfegyver, lőszer, robbanószer,
* gáz-, vagy riasztófegyver,
* szúró-, vagy vágóeszköz,
* alkohol, kábítószer,
* mobiltelefon, rádió adóvevő készülék,
* hang és kép rögzítésére alkalmas eszköz.

Mobiltelefon, fényképezőgép, illetve hang és kép rögzítésére alkalmas más készülék bevitelét a bv. szerv vezetője engedélyezheti.

A védő – a belépéskor történő bejelentés mellett – külön engedély nélkül is jogosult hangfelvevő készüléknek a bv. szerv területére történő bevitelére.

Láthatóan ittas, vagy bódult állapotban lévő személy nem léphet be a bv. szerv területére. Az alkoholos befolyásoltság ellenőrzésére, arra alkalmas eszközt (alkohol-teszter) alkalmazhat a személyi állomány tagja.

Abban az esetben, ha a belépni szándékozó személy a fentiekben foglaltaknak nem tesz eleget, illetve a már belépett személy a bv. szerv rendjét, biztonságát megsérti, a bv. szerv területéről eltávolítjuk, ellenállás esetén a Rendőrség segítségét kérjük.

A beléptető helyiségben egy időben legfeljebb 4 fő tartózkodhat,

a beléptetés ütemezett végrehajtása érdekében a fémtárgyakat kivétel nélkül elő kell készíteni és ellenőrzés céljából a csomagvizsgáló futószalagjára helyezni,

a személybejárati őrhelyen szolgálatot teljesítő biztonsági felügyelő beléptetésre vonatkozó utasításait minden belépni szándékozó személynek végre kell hajtani, és a belépés jogcímére utaló kitűző kártyát a felsőruházaton köteles viselni.

Amennyiben Ön „szívritmus mesterséges fenntartására szolgáló készüléket” visel és azt hivatalos irattal igazolni tudja, arról a beléptetést végző személyt a személyazonosságának megállapításakor szíveskedjen tájékoztatni.

**Tájékoztatás a fogvatartotthoz látogatás céljából érkező kapcsolattartók részére!**

Amennyiben a fogvatartottól a látogatás során, vagy azt követően tiltott tárgy kerül elő (pl.: mobiltelefon, kábítószergyanús-anyag), úgy vele szemben fegyelmi eljárás indul. A vétkesség megállapítása esetén a fogvatartott szigorúbb rezsimbe helyezhető, feltételes szabadságra bocsátását negatívan befolyásolja, eltávozásnál, látogató intézeten kívül fogadásánál kizáró ok lehet.